text: Sådan undgår du frostsprængninger
  02 marts 2015 kl. 15.07
  Hus- og sommerhusejere er blevet mere påpasselige. Det kombineret med en mild vinter har betydet færre frostsprængte rør i huse og sommerhuse.
  Sådan har det faktisk været i flere år.
  - I vinteren 2013 begyndte antallet af frostsprængninger at falde markant i forhold til årene forinden, hvor kunderne anmeldte godt 500 frostsprængninger i løbet af en vinter. Tendensen er fortsat i 2014, og i år har vores kunder indtil videre kun anmeldt godt en snes frostskader, siger salgschef Allan Frydendal Jensen fra Topdanmark i Haderslev.
  Frostsprængninger er trælse og dyre:
  - Disse skader er næsten hver gang forbundet med store gener for kunderne, fordi det tager lang tid at affugte gulve og vægge inden skaderne kan udbedres, siger Allan Frydendal Jensen.
  Udover de milde vintre er der også en anden forklaring på faldet i frostsprængninger: Ejerne af huse og sommerhuse er blevet mere påpasselige.
  - Vi råder altid vores kunder med sommerhus til at have varme på i alle rum i løbet af vinteren og gøre det til en vane at lukke for vandet og tømme rørene for vand, så de ikke kan fryse, siger Allan Frydendal Jensen.
  Med disse gode råd kan du forebygge frostsprængninger i dit sommerhus:
  Luk for vandet ved hovedhanen og tøm alle vandrør Sørg for at frostsikre toilettet og kom frostvæske i alle afløb Aflås målerbrønden, hvis dette er muligt, så stophanen ikke kan åbnes Tøm vaske- og opvaskemaskine for vand Hvis du sætter varme på, skal du sikre en temperatur i alle rum på minimum 8-12 graderRisikoen for frostsprængninger er størst, hvis:  Der er hård frost Vandet i rørene står stille Rørene på loftet ikke er isolerede Rørene ligger i et uisoleret rum
  
  